|  |  |
| --- | --- |
| **HOTELIJERSKO-TURISTIČKA I****UGOSTITELJSKA ŠKOLA - ZADAR**Antuna Gustava Matoša 40, 23000 ZadarTel: 023 335 295 E-mail: htus@htus.htnet.hrKLASA: 400-02/25-01/2 URBROJ: 2198-1-61-25-2 Zadar, 18. srpnja 2025. godine  |  |

**OBRAZLOŽENJE UZ POLUGODIŠNJI IZVJEŠTAJ O IZVRŠENJU FINANCIJSKOG PLANA ZA 2025. GODINU**

1. **Uvod – osnovni podaci o školi:**

Hotelijersko – turistička i ugostiteljska škola Zadar je javna ustanova koja pruža srednjoškolsko obrazovanje učenika od 1. do 4. razreda. Osnivač je Zadarska županija (Rješenje Ministarstva prosvjete i športa, Klasa: 602-03/92-01-769, Urbroj: 532-02-6/3-93-01, od 08. veljača 1993. godine). Prostor se dijeli s Ekonomskom – birotehničkom i trgovačkom školom Zadar.

Nastava se organizira u dvije smjene kroz petodnevni radni tjedan, a izvodi se prema nastavnom planu i programu koje je donijelo Ministarstvo znanosti, obrazovanja i mladih, prema Godišnjem planu i programu te Školskom kurikulumu.

Škola obrazuje učenike za zanimanja: kuhar, konobar, slastičar, turističko-hotelijerski komercijalist, hotelijersko-turistički tehničar, pomoćni kuhar i slastičar (učenici s teškoćama u razvoju), pomoćni konobar (učenici s teškoćama u razvoju).

1. **Obrazloženje općeg dijela izvještaja o izvršenju financijskog plana**
	1. **Sažetak računa prihoda i rashoda i računa financiranja**

Od planiranih prihoda za 2025. godinu u iznosu od 2.394.431,68 EUR, realizirani su prihodi u iznosu od 1.164.509,17 EUR što iznosi 48,63 %.

U odnosu na 2024. godinu indeks izvršenja prihoda iznosi 107,34 %.

Od ukupno planiranih rashoda za 2025. godinu u iznosu od 2.414.431,68 EUR realizirani su rashodi u iznosu od 1.329.699,37 EUR što iznosi 55,07 %.

U odnosu na 2024. godinu indeks izvršenja rashoda iznosi 123,64 %

Manjak prihoda i primitaka za pokriće u rashoda u sljedećem rashodu iznosu 116.513,89 EUR.

Povećanje manjka se pojavilo u odnosu na prethodno razdoblje zbog ukidanja aktivnih vremenskih razgraničenja novim Pravilnikom o proračunskom računovodstvu i Računskom planu (NN 158/23) gdje su se do sada knjižili rashodi za plaće za lipanj i režijski troškovi.

* 1. **Račun prihoda i rashoda prema ekonomskoj klasifikaciji**
		1. ***Prihodi***

636 – pomoći proračunskim korisnicima iz proračuna koji im nije nadležan – ostvareno je 46,99 % u odnosu na planirano. Tu spadaju sredstva Državnog proračuna za isplatu plaća i materijalnih prava za zaposlenike u iznosu od 1.006.003,98 EUR, trošak sudskih pristojbi u iznosu od 2.568,12 EUR, troškovi za voditelja županijsko stručnog vijeća u ukupnom iznosu od 980,00 EUR, prijevoz učenika s poteškoćama u razvoju u iznosu od 11.557,40 EUR, menstrualne higijenske potrepštine te sredstva za psiho dijagnostiku u ukupnom iznosu od 1.751,24 EUR.

Rast u odnosu na prošlu godinu u iznosu od 105,81 % dogodio se zbog rasta osnovice za izračun plaće te isplate većeg broja sudskih pristojbi.

638 – pomoći temeljem prijenosa EU sredstava – škola je u 2024. godini dobila završnu isplatu za Erasmus+ „Različiti zajedno“ projekt čija je provedba uspješno završila u prvoj polovici 2024. godine.

65 – prihodi od upravnih i administrativnih pristojbi, pristojbi po posebnim propisima i naknada – indeks izvršenja u odnosu na prošlu je manji jer se smanjio prihod od izdavanja duplikata svjedodžbi.

66 – prihodi od prodaje proizvoda i robe te pruženih usluga i prihodi od donacija – ukupno ostvareni prihodi su veći u odnosu na prošlu godinu jer je došlo do povećanja prihoda od najmova školskog prostora za polaganje majstorskih ispita i ispita o stručnoj osposobljenosti te povećanje aktivnosti usluge pripreme hrane za razne manifestacije.

67 – prihodi iz nadležnog proračuna i od HZZO-a temeljem ugovornih obveza – indeks izvršenja u odnosu na 2024. godinu iznosi 126,93 %, a razlog povećanja je taj što je nadležni proračun financirao postavljanje videonadzora za povećanje sigurnosti učenika i zaposlenika unutar i oko škole.

* + 1. ***Rashodi***

31 – rashodi za zaposlene – ostvareno je 54,75 % u odnosu na planirano te 122,71 % u odnosu na 2024. godinu. Do povećanja je došlo zbog rasta osnovice za obračun plaće i većeg broja isplate materijalnih prava zaposlenika te rasta plaće pomoćnicima u nastavi.

32 – materijalni rashodi – ostvareno je 132,72 % u odnosu na 2024. godinu. Došlo je do povećanja jer su se povećali rashodi za nabavu loživog, usluga tekućeg i investicijskog ulaganja. Plaćeno je više sudskih pristojbi u odnosu na godinu ranije koje se odnose na tužbe kojom su zaposlenici tužili školu zbog neisplaćenog dijela osnovice za izračun plaće u iznosu od 6%.

4 – rashodi za nabavu nefinancijske imovine – ostvareno je 151,93% u odnosu na 2024. godinu. Došlo je do povećanja jer je škola nabavila projektor i garnituru za hol.

* + 1. ***Višak prihoda***

Višak prihoda poslovanja služi za pokriće više ostvarenih rashoda. Indeks ostvarenja indeksa ostvarenja viška prihoda u odnosu na 2024. godinu iznosi 314,10 % jer je škola prenijela većinu prihoda ostvarenih od usluga cateringa, donacija i duplikata svjedodžbi.

* 1. **Izvještaj o prihodima i rashodima prema izvorima financiranja**

Škola se financira sredstvima Ministarstva znanosti, obrazovanja i mladih (plaće i doprinosi na plaće, materijalna prava radnika iz Kolektivnog ugovora, naknada za nezapošljavanje osoba s invaliditetom), decentraliziranim sredstvima Zadarske županije (materijalni izdaci), kao i vlastitim sredstvima, donacijama te sredstvima dobivenima putem EU projekata.

Izvor 1 – opći prihodi i primici – indeks izvršenja u odnosu na prethodnu godinu iznosi 96,01 %. Tu spadaju sredstva koje je dao nadležni proračun za financiranje e-tehničara te pomoćnika u nastavi. Indeks se smanjio u 2025. godini jer škola nije imala javne potrebe te se nisu održavala natjecanja i smotre u školi.

Izvor 3 – vlastiti prihodi – indeks izvršenja prihoda u odnosu na 2024. godinu iznosi 433,51 %, jer je škola prihodovala više novaca od najma školske dvorane i praktikuma te pružanja usluge cateringa za razne manifestacije.

Izvor 4 – prihod za posebne namjene – indeks izvršenja prihoda u odnosu na prethodnu godinu iznosi 163,56 % jer je nadležni proračun u 2025. godini financirao postavljanje videonadzora te je škola prenijela veći dio neutrošenih prihoda iz 2024. godine.

Izvor 5 – pomoći – indeks izvršenja prihoda iznosi 105,21 % u odnosu na godinu ranije i tu spadaju sredstva Državnog proračuna za podmirenje rashode plaća zaposlenika škole, doprinosi iz plaće, rashodi za materijalna prava koja zaposlenici imaju prema Kolektivnom ugovoru te naknada za nezapošljavanje osoba s invaliditetom. Povećanje indeksa ostvarenja plana rezultat je rasta plaća.

Rashodi prema izvorima financiranja su se povećali na izvorima 1, 4, 5 zbog ukidanja konta 19 (aktivna vremenska razgraničenja) gdje su se do sada knjižile plaće te režijski troškovi za lipanj.

1. **Obrazloženje posebnog dijela izvještaja o izvršenju financijskog plana**

Prioritet škole je podizanje kvalitete nastave na što višu razinu i to kontinuiranim kvalitetnim usavršavanjem nastavnika, sudjelovanjem na seminarima i stručnim skupovima te podizanjem materijalnih i drugih uvjeta u školi, a sve u skladu s Planom i programom te mogućnostima škole.

Škola također planira i dalje sudjelovati i doprinositi daljnjem razvoju putem EU projekata te zaposlenicima i učenicima poboljšati uvjete rada i školovanja.

Kod učenika se trudi razviti samoinicijativnost, marljivost, odgovornost, ali i njihovu poduzetnost kroz uključivanje u razne slobodne aktivnosti, sudjelovanje u manifestacijama, natjecanja, vježbeničke prakse, kao i druge školske projekte te ih osposobiti za rad ili nastavak školovanja prema zahtjevima tržišnog gospodarstva.

* 1. **Izvještaj o izvršenju financijskog plana 2025. Prema ekonomskoj klasifikaciji, programima te izvorima financiranja**
		1. ***Program 2204 – srednje školstvo standard***

**DJELATNOST SREDNJIH ŠKOLA, HITNE INTERVENCIJE U SREDNJIM ŠKOLAMA**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2025 | Tekući plan 2025 | Izvršenje plana 2025 | Indeks izvršenja plana 2025 |
| 2204 | A2204 – 01T2204 – 04 | 160.864,75 | 175.817,75 | 113.825,38 | 80,73 |

Aktivnosti i sredstva namijenjena su financiranju materijalnih rashoda škole, a koji se sastoje od troška prijevoza zaposlenika s posla i na posao, službena putovanja i usavršavanje zaposlenika, za podmirivanje troška uredskog materijala te materijala za čišćenje i higijenu, komunalne usluge, grijanje, usluge održavanja računala, usluge i materijal za redovno investicijskog održavanje zgrade i prostorija, osiguranje, članarine i ostali rashodi i izdaci povezani s redovnim radom škole.

Također pomoću ovih aktivnosti, ostvaruju se i dugoročni ciljevi kao što su poboljšavanje uvjeta rada u školskom prostoru, organiziranje učeničkih izleta, ekskurzija, natjecanja te ostalih izvannastavnih športskih i kulturnih manifestacija.

**ADMINISTRACIJA I UPRAVALJANJE**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2025 | Tekući plan 2025 | Izvršenje plana 2025 | Indeks izvršenja plana 2025 |
| 2204 | A2204 – 07 | 2.150.000,00 | 2.150.000,00 | 1.166.961,05 | 54,28 |

Pod aktivnost Administracija i upravljanje nalaze se sredstva za podmirenje rashode plaća zaposlenika škole, doprinosi iz plaće, rashodi za materijalna prava koja zaposlenici imaju prema Kolektivnom ugovoru te naknada za nezapošljavanje osoba s invaliditetom.

* + 1. ***Program 2205 – srednje školstvo – iznad standarda***

**PODIZANJE KVALITETE I STANDARDA U ŠKOLSTVU, PROJEKT E-ŠKOLE, ZALIHE MENSTRUALNIH HIGIJENSKIH POTREPŠTINA**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2025 | Tekući plan 2025 | Izvršenje plana 2025 | Indeks izvršenja plana 2025 |
| 2205 | A2205 – 12A2205 – 34A2205 – 37  | 55.250,00 | 57.260,02 | 20.821,15 | 36,36 |

Pod programom srednje školstvo – iznad standard nalaze se sredstva za podmirenje rashoda za aktivnosti E-tehničar, uredski namještaj, sudske pristojbe te kupnje zalihe menstrualnih higijenskih potrepština od Ministarstva rada, mirovinskog sustava, obitelji i socijalne politike.

Planirane su tekuće pomoći iz Državnog proračuna, odnosno pomoći iz Ministarstva znanosti, obrazovanja i mladih, na temelju uplata iz prethodnih godina, a za primjerice besplatne udžbenike učenicima slabijeg socio-ekonomskog statusa, naknadu za prijevoz učenicima s posebnim potreba, novčana sredstva za opremanje knjižnica (lektire, stručna i nastavna literatura) i drugo.

* + 1. ***Program 4306 – Nacionalni Eu projekti***

**INKLUZIJA – KORAK BLIŽE DRUŠTVU BEZ PREPREKA**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2025 | Tekući plan 2025 | Izvršenje plana 2025 | Indeks izvršenja plana 2025 |
| 4306 | T4306-03 | 0,00 | 29.153,91 | 26.757,71 | 91,79 |

Projekt Pomoćnici u nastavi cilj je pružanje potpore uključivanju učenika s teškoćama u razvoju u njima primjerene programe odgoja i obrazovanja u osnovnoškolskim i srednjoškolskim odgojno – obrazovnim ustanovama u cilju ostvarivanja njihove uspješnije socijalizacije te podizanja razine njihovih obrazovnih postignuća i emocionalnog funkcioniranja.

Izvornog plana nema jer je za planiranje ovog programa zadužena vanjska Agencija.

Voditeljica računovodstva: Ravnateljica:

Božica Čirjak, mag. oec. Diana Radić Škara, prof.